Ronald E. Ignace

Stsmél̓qen, Ronald E. Ignace, Colombie-Britannique itekera pe otciw  "Secwepemc" nehiro askik. Nicto mitana tato pipona irik ki okimawiw nete "Skeetchestn" esko 1980 ki tato piponikarik. 
 E ki ititosketc 
Mictahi ki otamirotaw otarimwewiniwaw kaie ki matcataw orocowewiniw kitci kitci nanto kiskeritcikaterik tan e ki ici kinoweritakik opimatisiwiniwaw "secwepemc", acitc kekwan ke ocki ici kiskinohamakaniwok nete Université Simon Fraser. Ki kackihew kitci masinahikana e ki ici kiskinohamasotc sociologie Université de la Colombie-Britannique kaie kotakihi kitci kice masinahikana Anthropologie Université Simon Fraser ni apitc 2008 ka tato piponikarik otatisokaniwak otci secwepemc. 
Ki witcihiew e masinahikaterik mitcet masinahikaniw, otarimwewiniwak kaie otirisowiniwak, enko anihiweriw «l’œuvre mémorable Secwepemc People, Land and Laws: Yerí7 re stsq̓ey̓s-kucw» awacamec mitatowaw kice mitato mitina pipona otananik  otatisokaniwak. 2003 nac 2005 ka tato piponikak, ki nikaniw ka ki tapickotc otamirotatcik kice okimawinak otci otirisowiniwaw kaie otarimwewiniwaw, kais 2016 nac asko 2021 ka tato piponikarik ki nikaniw Okimawok ka itapitcik neta APN, ki kictapitaniw e ocitatc ka orocowatcikatek irakonikewin C-19, otci nehiromowiniw. 
 Opimatisiwin 
Omocoma kaie okoma ki mihiko ka awaciwitc misowatc e ki icitacohakaniwitc micta kiskinohamatawikamikok nehirowisiwok otci nete Kamloops mitcetopipona ka awaciwitc. Tekaci apatcitakopon otarimwewin « secwepemctsin » aci awacamec 60 pipona irikik kicteritam otirisowin « secwepemctsin » askik e ici aspatciwaketcik. 
 E ki cowerimakaniwitc 
Ron acitc owiwa Marianne ki mirakaniwokw coweritcikaniw ni apitc 2019 ka tatopiponikarik, tipirowe ka kice ocpipitc kice okimawinak e kicterimakaniwitcik e ki ici otamirotatcik otci nehirowisiwa kaie otenamiwawa.